**Poročilo o izmenjavi v Rigi (drugi semester 2018)**

**Kako ste bili zadovoljni z izmenjavo in zakaj?**

Z izmenjavo sem bila v celoti izredno zadovoljna. Res toplo priporočam, da študentje izkoristijo to izredno priložnost.

**Ste imeli redna predavanja v angleščini ali samo občasne konzultacije?**

Redna predavanja v angleščini.

**Kako bi ocenili kakovost študija?**

Kakovost študija je v primerjavi s slovensko zelo nizka. Če se dejasko želite kaj naučiti, univerza v Rigi ni najboljša izbira. Izpitov ni, so samo poročila in predstavitve (razen pri angleščini in latvijščini). Socialno delo v Latviji ni tako razvito kot pri nas. V našem letniku je bilo 8 latvijskih študentov in pa trije Erasmovci. Dobiš pa zelo dober vpogled v to, kako socialno delo in ostale stvari potekajo v Vzhodni Evropi. Zelo zanimiva izkušnja! Riga je prava zbira, tudi če ne govoriš angleško perfekto, ker je nivo precej nizek. Jaz sem imela res srečo, da sem izbrala to ustanovo, ker sem bila 3 mesece neprestano bolana in si ne predstavljam, kako bi karkoli naredila, če bi bila na zahtevnejši ustanovi. Zelo so bili prizanesljivi in so razumeli mojo odsotnost. Predavanja sicer niso obvezna, ampak glede na to, da smo bili v razredu samo trije, smo se jih morali udeleževati. Pri nekaterih predmetih sem morala pokazati zdravniška opravičila, da sem opravičila odsotnost.

**Kakšni so bili profesorji?**

Prijazni in nezahtevni, včasih malo slabo organizirani.

**Bi kateri predmet/profesorja posebej pohvalili/skritizirali?**

Meni je bila najbolj vseč English Terminology. Tam sem se dejansko veliko novega naučila. Najbolj bi pohvalila Erasmus koordinatorki – sta dobro zorganizirani in vedno pripravljeni pomagati.

**Kakšni so življenjski stroški v primerjavi s temi v Sloveniji?**

Priblizno enako je oz. nekatere stvari so še bolj poceni. Mesečna karta za avtous, tram in tollybus je 16 € oz. 0,30 € za vožnjo (če imas študentsko mesečno karto – etalon). Hrana v trgovini stane nekako toliko kot v Sloveniji. Če pridobite vse štipendije, ne rabite nobenih drugih prihodkov. Taxi je poceni, 2–3 € za cca 10 min vožnje, 6–10 € pa za taxi od letališča do centra.

**Koliko je treba imeti za namestitev?**

Jaz sem v starem delu mesta za sobo placevala 215 € vključno z vsemi stroški, ampak soba je bila zelo majhna in brez okna. Odvisno je, kje živiš. Če si zunaj starega dela ali pa še celo zunaj centra, je lahko zelo poceni (od 100 naprej), če si bližje cenru, je dražje. Večina prijateljev je v centru plačevala približno 300 €. Študentki dom se po mojem mnenju ne splača. Najcenejši je 250 €, kjer si moraš sobo deliti še z nekom, lokacija pa je slaba. Mestni prevoz vozi samo do polnoči, potem pa moraš naročiti taxi.

**Je ustanova velika?**

Univerza je v primerjavi z ljubljansko zelo majhna. Imajo priblizno 6000 studentov. Večinoma študeirajo medicino, fizioterapijo, zobozdrastvo.

**Sprejme veliko tujih študentov?**

Kar precej. Erasmus študetnov nas je bilo samo okoli 50, vendar je ogromno drugih rednih tujih študentov.

**Kakšne so možnosti za druženje z domačimi in tujimi študenti?**

Z domačimi študenti so bolj slabe, z drugimi Erasmus študenti pa odlične!

**Kakšno je mesto?**

Mesto je majhno, a lepo. Pozimi je zelo mrzlo, sivo in depresivno, ampak je pa zato poleti zelo zelo lepo! Je odlično izhodišče za potovanje. Iz letališča v Rigi lahko potuješ v ogromno krajev, pa tudi avtobusni prevozi v tuje države niso dragi. Jaz sem bila med izmenavjo v priblizno 10 državah. Letalske karte in vlaki ter avtobusi so poceni. Potuješ lahko v veliko različnih latvijskih krajev. Ljudje sicer niso tako prijazni in odprti, tudi anglesko ne govorijo vsi, tako da se moraš v večini situacij znajti sam, kakor veš in znaš – osebnostna rast.

**Kako je bilo poskrbljeno za obšolske dejavnosti?**

Jaz jih nisem imela. Naša fakulteta jih ni nudila. So pa organizirali različne aktivnosti in dogodke. Sploh med orientacijskim tednom, ki je bil super.

**Kaj priporočate študentom, ki nameravajo iti na študij tja?**

Tja odidite dovolj zgodaj, tako da ujamete orientacijski teden, ki ga organizira univerza, in pa tudi orientacijski/spoznavni teden, ki ga organizira Erasmus organizacija ESN. Tako boste spoznali nove prijatelje. Kasneje, ko so že vsi po skupinah, je malo težje vstopiti v kakšno, zato se mi zdi zelo pomembno, da ste tam, ko se vse začne.

**Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?**

kaja.atanasov@gmail.com